
21 Μαρτίου 2018 


ΤΕΥΧΟΣ ΤΕΤΑΡΤΟ 


Αρ 


. Φύλλου 122 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μερική κύρωση δασικού χάρτη δημοτικής κοι¬ 
νότητας Πρέβεζας (προ Καποδιστριακού Δήμου 
Πρέβεζας, Περιφερειακής Ενότητας Πρέβεζας 
(άρθρο 17 ν. 3889/2010). 

2 Απόφαση κήρυξης ως αναδασωτέας έκτασης εμ- 
βαδού (293,67 τ.μ.), στην θέση «Μελλισσόκηπος» 
περιοχή οικ. Άνυδροι, Δήμου Κανδάνου - Σέλινου, 
Περιφερειακής Ενότητας Χανίων. 

3 Κήρυξη ως αναδασωτέας έκτασης 15.561,928 τ.μ 
στρ. στη θέση «Κόντρα» Τ.Κ. Βώλακα, Δήμου Κ. 
Νευροκοπίου, Π.Ε Δράμας. 

ΑΠΟΦΑΣΕΙΣ 

Αριθμ. 203326 (1) 

Μερική κύρωση δασικού χάρτη δημοτικής κοι¬ 
νότητας Πρέβεζας (προ Καποδιστριακού Δήμου 
Πρέβεζας, Περιφερειακής Ενότητας Πρέβεζας 
(άρθρο 17 ν. 3889/2010). 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 1 τουν. 2503/1997 (ΦΕΚ 
107/Α/1997) «Διοίκηση, οργάνωση και στελέχωση της 
Περιφέρειας». 

2. Τις διατάξεις του ν. 2690/1999 (ΦΕΚ 45/Α71999) 
«Κώδικας Διοικητικής Διαδικασίας» όπως τροποποιή¬ 
θηκε και ισχύει. 

3. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

4. Τις διατάξεις του ν. 3861/2010 (ΦΕΚ 112/τ.Α7 
13/7/2010) «Ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
«Πρόγραμμα Διαύγεια» και άλλες διατάξεις», όπως τρο¬ 
ποποιήθηκε και ισχύει. 

5. Τις διατάξεις του άρθρου 28 του ν. 4325/2015 (ΦΕΚ 
47/τ.Α') «Εκδημοκρατισμός της Διοίκησης - καταπολέ¬ 


μηση γραφειοκρατίας και ηλεκτρονική διακυβέρνηση. 
Αποκατάσταση αδικιών κι άλλες διατάξεις». 

6. Τις διατάξεις του ν. 4368/2016 (ΦΕΚ 21/Α') «Μέτρα 
για την επιτάχυνση του κυβερνητικού έργου και άλλες 
διατάξεις». 

7. Τις διατάξεις του π.δ.141 /2010 (ΦΕΚ 234/Α * 1 2 3 4 5 ) «Οργανι¬ 
σμός της Αποκεντρωμένης Διοίκησης Ηπείρου - Δυτικής 
Μακεδονίας», όπωςτροποποιήθηκε με το άρθρο 92 του 
ν. 4446/2016 (ΦΕΚ 240/Α/22.12.2016). 

8. Τις διατάξεις τού άρθρου 17 ν. 3889/2010 (ΦΕΚ 
182/Α) «Χρηματοδότηση Περιβαλλοντικών Παρεμβάσε¬ 
ων, ΠράσινοΤαμείο, Κύρωση Δασικών Χαρτών και άλλες 
διατάξεις» όπως αυτές ισχύουν μετά την τροποποίηση 
και συμπλήρωσή τους με 

• την παρ. Ε άρθρου 153 ν. 4389/2016 (ΦΕΚ 94/Α') 

• την παρ. 3 άρθρο δεύτερο ν. 4462/2017 (ΦΕΚ 39/Α') 

• την παρ. 3.α. άρθρου 5 ν. 4467/2017 (ΦΕΚ 56/Α') 

• την παρ. 1 άρθρου 142 ν. 4483/2017 (ΦΕΚ 107/Α') 

• το άρθρο 30 ν. 4496/2017 (ΦΕΚ 170/Α') 

9. Τις διατάξεις του άρθρου 28 του ν. 2664/1998 (ΦΕΚ 
275/Α 1 ) «Εθνικό Κτηματολόγιο και άλλες διατάξεις», όπως 
ισχύουν. 

10. Τις διατάξεις του άρθρου 3 ν. 998/1979 (ΦΕΚ 289/ 
Α’), «Περί προστασίας των δασών και των δασικών εν 
γένει εκτάσεων της Χώρας», όπως ισχύουν. 

11. Την 158576/1579/04.07.2017 απόφαση Υ.Π.ΕΝ. 
(ΦΕΚ 2373/Β 1 ) «Καθορισμός τεχνικών προδιαγραφών και 
τιμολογίου υπολογισμού προεκτιμώμενων αμοιβών για 
τις εργασίες κατάρτισης δασικών χαρτών». 

12. Την 146776/2459/21.10.2016 απόφαση ΥΠ.ΕΝ. 
(ΦΕΚ 3532/Β) «Καθορισμός θεμάτων σχετικών με την 
παράγραφο 1 εδάφια β', γ', δ' και ε' του άρθρου 21 του 
ν. 3889/2010 όπως ισχύει.». 

13. Την 163993/2909/7-12-2017 απόφαση Αναπλη¬ 
ρωτή Υ.Π.ΕΝ. (ΦΕΚ 4430/τ.Β') «Συμπλήρωση της με 
αριθμό 146776/2459/21.10.2016 απόφασης Υ.Π.ΕΝ. 
(ΦΕΚ 3532/Β 1 ) «Καθορισμός θεμάτων σχετικών με την 
παράγραφο 1 εδάφια β', γ', δ' και ε' του άρθρου 21 του 
ν. 3889/2010 όπως ισχύει.»". 

14. Το περιεχόμενο τού δασικού χάρτη περιοχής Δη¬ 
μοτικής κοινότητας Πρέβεζας του Προ Καποδιστριακού 
Δήμου ΠΡΕΒΕΖΑΣ που αναρτήθηκε με την αριθ. 10884 / 
26-1 -2017 ΕΠΑΝΑΛΗΨΗ ΣΤΟ ΟΡΘΟ (ΑΔΑ : ΨΒ3ΝΟΡ1Γ- 
5Ψ0) απόφαση της Διεύθυνσης Δασών Πρέβεζας. 

Τεύχος ΔΊ 22/21.03.2018 


15. Την αριθ. 201884/19-12-2017 απόφαση θεώρη¬ 
σης της Διεύθυνσης Δασών Πρέβεζας, κατ' εφαρμογή 
της παρ. 2 άρθρου 17 ν. 3889/2010 (ΦΕΚ 182/Α'), με την 
οποία εγκρίθηκε το θεματικό περιεχόμενο και η βάση 
γεωχωρικών δεδομένων του εν θέματι δασικού χάρτη. 

16. Τη με αριθμό 13912/15-5-2017 (ΦΕΚ 250 ΥΟΔΔ) 
απόφαση ΥΠΕΣ περί διορισμού Συντονιστή τής Αποκε¬ 
ντρωμένης Διοίκησης Ηπείρου Δυτ. Μακεδονίας, απο¬ 
φασίζουμε: 

Κυρώνουμε μερικώς τον δασικό χάρτη Δημοτικής 
Κοινότητας Πρέβεζας του Προκαποδιστριακού Δήμου 
Πρέβεζας της Περιφερειακής Ενότητας ΠΡΕΒΕΖΑΣ, ως 
προς τα τμήματά του, όπως θεωρήθηκαν με την αριθμ. 
201884/19-12-2017 απόφαση της Διεύθυνσης Δασών 
Πρέβεζας Αποκεντρωμένης Διοίκησης Ηπείρου - Δυτικής 
Μακεδονίας και εμφανίζονται στο συνημμένο ψηφιακό 
διάγραμμα (.ράί) κλίμακας 1:20.000, που συνοδεύει και 
αποτελεί αναπόσπαστο τμήμα τής παρούσας, στο οποίο 
αποτυπώνονται με: 

α. Με πράσινο περίγραμμα και πράσινη διαγράμμιση, 
τα τμήματα που αποτελούν δασικές εν γένει εκτάσεις 
των παρ. 1, 2, 3, 4 και 5 του άρθρου 3 του ν. 998/1979 
όπως ισχύει. 

β. Με κίτρινο περίγραμμα και κίτρινη διαγράμμιση, τα 
τμήματα που αποτελούν εκτάσεις που δεν διέπονται από 
τις διατάξεις τής δασικής νομοθεσίας. 

Από την ημερομηνία δημοσίευσης τής παρούσας ο 
ανωτέρω δασικός χάρτης καθίσταται οριστικός και έχει 
πλήρη αποδεικτική ισχύ σε κάθε διοικητική ή δικαστική 
αρχή για όλα τα τμήματα που αποτυπώνονται σε αυτόν 
με πράσινο περίγραμμα και πράσινη διαγράμμιση, τα 


οποία αποτελούν δασικές εν γένει εκτάσεις των παρα¬ 
γράφων 1, 2, 3, 4 και 5 του άρθρου 3 του ν. 998/1979, 
όπως ισχύει. 

Επί των ανωτέρω εκτάσεων εφαρμόζονται οι διατάξεις 
της δασικής νομοθεσίας, με την επιφύλαξη των προβλε- 
πομένων στην παράγραφο 5 του ως άνω άρθρου 3, ως 
προς τις χορτολιβαδικές και τις πετρώδεις και βραχώδεις 
εκτάσεις των περιπτώσεων α' και β' της ως άνω παρα¬ 
γράφου. 

Ο οριστικός δασικός χάρτης φυλάσσεται και τηρεί¬ 
ται από το Τμήμα Δασικών Χαρτογραφήσεων της Δι¬ 
εύθυνσης Δασών Πρέβεζας στον ειδικό διαδικτυακό 
τόπο ανάρτησης δασικών χαρτών στην ιστοσελίδα της 
Ε.Κ.ΧΑ.Α.Ε. 

Τα λοιπά τμήματα τού αναρτημένου δασικού χάρτη, για 
τα οποία είτε ασκήθηκαν αντιρρήσεις είτε εξαιρέθηκαν 
κατάταπροβλεπόμενατήςμεαριθμό201884/19-12-2017 
απόφασης θεώρησης, αποτελούν τον προσωρινό δασικό 
χάρτη, της παρ. 7 του άρθρου 17 ν. 3889/2010. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Κατά τα λοιπά ισχύει η με αριθμό 146776/2459/ 
21.10.2016 απόφαση Υ.Π.ΕΝ. (ΦΕΚ 3532/Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 21 Δεκεμβρίου 2017 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 




ΠΕΡΙΦΕΡΕΙΑΚΗ ΕΝΟΤΗΤΑ 


Τεύχος ΔΊ 22/21.03.2018 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΔΊ 22/21.03.2018 


Αρ. Πρωτ.: 13861 (2) 

Απόφαση κήρυξης ως αναδασωτέας έκτασης εμ- 
βαδού (293,67 τ.μ.), στην θέση «Μελλισσόκηπος» 
περιοχή οικ.Άνυδροι, Δήμου Κανδάνου - Σέλινου, 
Περιφερειακής Ενότητας Χανίων. 

Η ΣΥΝΤΟΝΙΣΤΡΙΑ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 24 παρ. 1 και 117 παρ. 3 
του Συντάγματος. 

2. Τις διατάξεις του ν. 998/1979 «Περί προστασίαςτων 
δασών και δασικών εν γένει εκτάσεων της χώρας» (ΦΕΚ 
289/1979/τ.Α') και ειδικότερα των άρθρων 38 παρ. 1 και 
41 παρ. 1,3, όπως τροποποιήθηκε με τον ν. 4280/2014. 

3. Τις 160417/1180/8-7-1980 και 182447/3049/ 
24-9-1980 διαταγές του Υπουργείου Γεωργίας με τις 
οποίες δόθηκαν οδηγίες στις Δασικές Υπηρεσίες για την 
κήρυξη εκτάσεων αναδασωτέων. 

4. Τη με αριθμ. 204262/4545/23-11-2010 εγκύκλιο του 
Υπουργείου Περιβάλλοντος Ενέργειας και κλιματικής 
Αλλαγής «Οδηγίες εφαρμογής των παραγράφων 1 και 
2 του άρθρου 3 ν. 998/1979, όπως ισχύει». 

5. Τις διατάξεις του ν. 3200/1955 (ΦΕΚ 97/Α/23-4- 
1955) «Περί Διοικητικής Αποκέντρωσης» όπως τροπο¬ 
ποιήθηκαν και συμπληρώθηκαν μεταγενέστερα με το 
ν.δ. 532/1970 (ΦΕΚ 103/Α/5-5-1970)». 

6. Το ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης- Πρόγραμμα 
Καλλικράτης», (ΦΕΚ 87/Α707-06-2010). 

7. Το π.δ. 136/2010 περί «Οργανισμού Αποκεντρωμέ¬ 
νης Διοίκησης Κρήτης» (ΦΕΚ 136/Α727-12-2010). 

8. Το άρθρο 56 του ν. 4257/2014 (ΦΕΚ 93/Α/14-4-2014) 
που τροποποιεί την παρ. 2 του αρθρ. 1 του ν. 2503/1997 
(ΦΕΚ 107/Α/30-5-1997) που αφορά στη Διοίκηση , ορ¬ 
γάνωση και στελέχωση της Περιφέρειας. 

9. Την πράξη 4 της 6/2/2015 (ΦΕΚ 24/Α/6-2-2015) με 
την οποία γίνεται αποδοχή των παραιτήσεων των Γ.Γ.Α.Δ. 
της Χώρας. 

ΙΟ.Το ν. 4061/2012 «Διαχείριση και προστασία ακινή¬ 
των Υπουργείου Αγροτικής Ανάπτυξης και Τροφίμων - 
Ρύθμιση εμπραγμάτων δικαιωμάτων και άλλες διατά¬ 
ξεις», (ΦΕΚ 66/Α722-03-2012) και ειδικότερα την παρ. 
2 του άρθρου 26. 

11 .Το γεγονός ότι εκχερσώθηκε στην θέση «Μελλισσό- 
κηπος» περιοχή οικ. Άνυδροι Δήμου Κανδάνου - Σέλινου, 
Περιφερειακής Ενότητας Χανίων έκταση δάσους εμβ. 
διακοσίων ενενήντα τριών τετρ. μέτρων και εξήντα επτά 
εκατοστών (293,67 τ.μ.). 

12. Την από 02-03-2017 έκθεση φωτοερμηνείας δασο¬ 
λόγου της υπηρεσίας. 

13. Την υπ’ αριθμ. 4466/09-03-2017 Πράξη Χαρακτη¬ 
ρισμού Διεύθυνσης Δασών Χανίων. 

14. Το αριθμ. 1429/2-3-2017 έγγραφο της Διεύθυνσης 
Δασών Χανίων για κήρυξη ως αναδασωτέας της έκτασης, 
που αναφέρεται στο θέμα, της οποίας η βλάστηση κατα¬ 
στράφηκε και απομακρύνθηκε με εκχέρσωση, (σχετ. η 
αριθμ. 12584/19-10-2017 εισήγηση Διευθύντριας Δασών 
Χανίων). 


15. Την υπ’ αριθμ. 14026/15-05-2017 απόφαση Υπ. 
Εσωτερικών και Διοικητικής Ανασυγκρότησης (ΦΕΚ 
250/Υ.Ο.Δ.Δ./26-05-2017) «Διορισμός Συντονίστριας της 
Αποκεντρωμένης Διοίκησης Κρήτης». 

16. Το άρθρο 20της υπ' αριθμ. 8165/27-06-2017 (ΦΕΚ 
2247/τ.Β730-06-2017) κοινής υπουργικής απόφασης 
απόφασης «περί μεταβίβασης δικαιώματος υπογραφής 
στον Προϊστάμενο Γενικής Διεύθυνσης Δασών και Αγρ. 
Υποθέσεων Αποκ. Διοίκησης Κρήτης». 

17. Δεν προκαλείται δαπάνη από την παρούσα από¬ 
φαση. 

18. Την αριθμ. 12584/19-10-2017 εισήγηση Διευθύ¬ 
ντριας Δασών Χανίων, αποφασίζουμε: 

Κηρύσσουμε ως αναδασωτέα με σκοπό την προστα¬ 
σία και τη διατήρηση του δασικού χαρακτήρα της, ώστε 
να αποκλεισθεί η διάθεση αυτής για άλλο προορισμό, 
και την επαναφορά με φυσική αναγέννηση της δασικής 
βλάστησης σχίνου, αγριοχαρουπιάς, πρίνο, αγριελιά πο¬ 
σοστού 40%, στην προ της αλλοίωσης κατάσταση, της 
έκτασης εμβαδού 293,67 τ.μ., στην θέση «Μελλισσόκη- 
πος» περιοχή οικ. Άνυδροι Δήμου Κανδάνου - Σέλινου, 
Περιφερειακής Ενότητας Χανίων, που αποτελούσε έκτα¬ 
ση δάσους (παρ.1 άρθρου 3 ν. 998/1979 όπως ισχύει) που 
εμπίπτει στη κατηγορία 1 ε, του άρθρου 4 ν. 998/1979, 
και που εμφανίζεται στο συνημμένο απόσπασμα χάρτου 
κλίμακας 1:5000 το οποίο έχει θεωρηθεί από την Διευ¬ 
θύντρια Δασών Χανίων. 

Η έκταση συνορεύει με εκτάσεις δάσους,γεωργική 
έκταση και αγροτικό δρόμο, όπως φαίνεται και στο συ¬ 
νημμένο διάγραμμα το οποίο αποτελεί αναπόσπαστο 
μέρος της απόφασης αυτής. 


Οι συντεταγμένες των κορυφών της εκχερσωμένης 
έκτασης είναι οι εξής: 


Χ=474626.7477 

Υ=3901059.2083 

Ζ=0.0000 

Χ=474645.7719 

Υ=3901072.4493 

Ζ=0.0000 

Χ=474652.4863 

Υ=3901067.1143 

Ζ=0.0000 

Χ=474670.0210 

Υ=3901068.0671 

Ζ=0.0000 

Χ=474650.3426 

Υ=3901057.5022 

Ζ=0.0000 

Χ=474626.7477 

Υ=3901059.2083 

Ζ=0.0000 


Κατά της απόφασης αυτής μπορεί να ασκηθεί προ¬ 
σφυγή στον αρμόδιο Υπουργό εντός της αποκλειστικής 
προθεσμίας των τριάντα (30) ημερών απάτην ημέρα της 
πραγματικής κυκλοφορίας του ΦΕΚ, καθώς και αίτηση 
ακύρωσης εντός εξήντα (60) ημερών από την επομένη 
της κοινοποίησής της, στο οικείο τριμελές διοικητικό 
Εφετείο από οποιοδήποτε φυσικό ή νομικό πρόσωπο 
έχει έννομο συμφέρον στην έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Με εντολή Συντονίστριας 
Αποκεντρωμένης Διοίκησης 
Ο Προϊστάμενος Γενικής Διεύθυνσης Δασών 
και Αγροτικών Υποθέσεων Αποκεντρωμένης 
Διοίκησης 

ΑΝΑΣΤΑΣΙΟΣ ΙΩΑΝΝΟΥ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 01 % 

Αριθμ.: 19047 _ (3) 

Κήρυξη ως αναδασωτέας έκτασης 15.561,928 τ.μ 
στρ. στη θέση «Κόντρα» Τ.Κ. Βώλακα, Δήμου Κ. 
Νευροκοπίου, Π.Ε Δράμας. 

Ο ΣΥΝΤΟΝΙΣΤΗΣ ΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Ι.Τις διατάξεις: 

α) Των άρθρων 24 παρ. 1 και 117 παρ.3 του Συντάγ¬ 
ματος της Χώρας. 

β) Των άρθρων 38 παρ. 1 και 41 παρ. 1 και παρ. 3 του ν. 
998/1979 (Α' 289) «Περί προστασίας των δασών και δασι¬ 
κών εν γένει εκτάσεων της χώρας» σε συνδυασμό με το 
άρθρο 1 παρ. 15 του ν. 3208/2003, όπως σήμερα ισχύει. 

γ) Του ν. 3852/2010 (Α’ 87) «περί Νέας Αρχιτεκτονικής 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης» ιδίως τα άρθρα 6 και 280. 

δ) Τις διατάξεις του ν. 2690/1999 (Α' 45) «Κύρωση του 
Κώδικα Διοικητικής Διαδικασίας και άλλες διατάξεις». 

ε) Του αρθρ. 56 του ν. 4257/2014 (Α' 93) «Επείγουσες 
ρυθμίσεις αρμοδιότητας Υπουργείου Εσωτερικών». 

στ) Του π.δ. 142/2010 (Β' 235) «Οργανισμός της Απο¬ 
κεντρωμένης Διοίκησης Μακεδονίας - Θράκης». 

ζ) Της πράξης 4/6-2-2015 του υπουργικού συμβουλίου 
(Α' 24) «Αποδοχή παραιτήσεων των Γενικών Γραμματέων 
των Αποκεντρωμένων Διοικήσεων της Χώρας». 

η)Των άρθρων 28 και 28Α του ν. 4325/2015 (ΦΕΚ47/Α7 
2015). 

2. Την αριθμ. 14138/15-5-2017 απόφαση του Υπουρ¬ 
γού Εσωτερικών (ΦΕΚ 250/τ.Υ.Ο.Δ.Δ./26-5-2017 ΑΔΑ: 
ΩΩ09465ΧΘ7-ΗΜΞ) για το διορισμό του Συντονιστή 
της Α.Δ.Μ-Θ. 

3. Τηναριθμ.35748/30-5-2017 (ΦΕΚ 1971 /τ.Β'/7-6-2017) 


απόφαση του Συντονιστή Αποκεντρωμένης Διοίκησης 
Μακεδονίας - Θράκης για την παροχή εξουσιοδότησης 
υπογραφής «Με εντολή Συντονιστή της Α.Δ.Μ.-Θ.». 

4. Τις υπ' αριθ. 160417/1180/8-7-1980 και 182447/3049/ 
24-9-1980 εγκύκλιες διαταγέςτου Υπουργείου Γεωργίας 
"περί οδηγιών για τις αναδασωτέες εκτάσεις". 

5. Την αριθ. 19002/29-11-2017 εισήγηση του Δασαρ¬ 
χείου Δράμας με την οποία προτείνεται η κήρυξη της 
έκτασης που αναφέρεται στο θέμα ως αναδασωτέας, 
αποφασίζουμε: 

Κηρύσσουμε ως αναδασωτέα, με σκοπό την προστα¬ 
σία των δασικών εδαφών και του δασικού περιβάλλο¬ 
ντος, δασική έκταση - δάσος εμβαδού 15.561,928 τ.μ. 
στη θέση «Κόντρα»Τ.Κ. Βώλακα, Δήμου Κ.Νευροκοπίου, 
Π.Ε Δράμας, της οποίας η δασική βλάστηση καταστρά¬ 
φηκε λόγω παράνομης διάνοιξης δρόμων, απόθεσης 
στείρων υλικών και λατομικών εργασιών, ώστε να απο¬ 
κλειστεί η χρήση της δια άλλο σκοπό και η οποία - προ 
της καταστροφής της - καταλαμβανόταν από δασική 
βλάστηση με οξυά και λοιπά πλατύφυλλα. 

Η ανωτέρω έκταση εμπίπτει στις διατάξεις της παρ.1 
του άρθρου 38 του ν. 998/1979. Η πρόταση κήρυξης της 
ως αναδασωτέας ενεργείται σύμφωνα με τις διατάξεις 
του άρθρου 41 του ν. 998/1979, σε συνδυασμό με αυτές 
της παρ. 15 του άρθρου 1 του ν. 3208/2003. 

Η αποκατάσταση της βλάστησης θα πραγματοποιηθεί 
με φυσική αναγέννηση ή τεχνητή αναδάσωση. 

Η παραπάνω έκταση συνολικού εμβαδού 15.561,928 
τ.μ. απεικονίζεται με τα τμήματα Ε1, Ε2, Ε3, Ε4, Ε5, Ε6, Ε7, 
Ε8 στο συνημμένο τοπογραφικό διάγραμμα κλίμακας 
1:6.000, με προσαρτημένο προσανατολιστικό απόσπα¬ 
σμα χάρτη της περιοχής κλίμακας 1:20.000, που αποτελεί 
αναπόσπαστο μέρος της παρούσας και συνορεύει: 


Βόρεια 

Αδειοδοτημένη λατομική 
εκμετάλλευση 

Δάσος 

Υφιστάμενο δρόμο 

Αδειοδοτημένη 
λατομική εκμετάλλευση 

Νότια 

Αδειοδοτημένη και υπό 
αδειοδότηση λατομική 
εκμετάλλευση 

Υφιστάμενο 

δρόμο 

Υπό αδειοδότηση 
λατομική εκμετάλλευση 

Υπό αδειοδότηση 
λατομική εκμετάλλευση 

Ανατολικά 

Τμήμα Ε2 και Ε3 
και υφιστάμενο δρόμο 

Υπό 

αδειοδότηση 

λατομική 

εκμετάλλευση 

Υπό αδειοδότηση 
λατομική εκμετάλλευση 

Υπό αδειοδότηση 
λατομική εκμετάλλευση 

Δυτικά 

Αδειοδοτημένη λατομική 
εκμετάλλευση 

Τμήμα Ε1 

Τμήμα Ε1 

Υπό αδειοδότηση 
λατομική εκμετάλλευση 


Επί της παρούσας μπορεί να υποβληθεί αίτηση ακύρωσης στο τριμελές διοικητικό εφετείο σύμφωνα με το άρθ. 1 
(περιπτ. Ιδ του ν. 702/1977 (ΦΕΚ 268 τΑ /1977), όπως ισχύει και μέσα σε προθεσμία εξήντα (60) ημερών, που αρχίζει 
από την επομένη της δημοσίευσής της (αρθρ. 6 του π.δ. 18/1989). 

Με την παρούσα απόφαση δεν επιβαρύνεται ο κρατικός προϋπολογισμός. 

Η απόφαση αυτή να δημοσιευθεί στην Εφημερίδα της Κυβερνήσεως. 


Θεσσαλονίκη, 22 Δεκεμβρίου 2017 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό ο 1 % 

=τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















